|  |  |  |  |  |  |
| --- | --- | --- | --- | --- | --- |
| cali | | |  |  | |
| «ΜΑΘΕ, ΝΙΩΣΕ, ΔΡΑΣΕ! ΜΑΖΙ ΓΙΑ ΘΑΛΑΣΣΕΣ ΧΩΡΙΣ ΣΚΟΥΠΙΔΙΑ»   MEDIES, ΔΙΕΘΝΕΣ ΔΙΚΤΥΟ ΓΙΑ ΤΗΝ ΠΕΡΙΒ/ΚΗ ΕΚΠ/ΣΗ | | |  | Θεματική:  Φροντίζω το περιβάλλον  Υποθεματική:  Αειφόρος ανάπτυξη,Οικολογική συνείδηση  Απευθύνεται σε μαθητές/μαθήτριες: ΣΤ’ Δημοτικού και Α΄ Γυμνασίου  Διάρκεια στο τετράμηνο:  15 εργαστήρια κυμαινόμενης διάρκειας/από 3-15 ώρες κατ’ ελάχιστο, με δυνατότητα επέκτασης | |
|  | | |  |  | |
| **Περιγραφή (50-100 λέξεις)** Το υλικό έχει σκοπό να καλλιεργήσει την υπευθυνότητα στους νέους όσον αφορά τα θαλάσσια απορρίμματα. Βασισμένο στις αρχές της Εκπαίδευσης για την Αειφόρο Ανάπτυξη (ΕΑΑ), το υλικό αντιμετωπίζει το θέμα ολοκληρωμένα από την περιβαλλοντική, κοινωνική και οικονομική σκοπιά. Βασικοί στόχοι είναι οι μαθητές:  • Να γνωρίζουν τις κατηγορίες και τα χαρακτηριστικά των θαλάσσιων απορριμμάτων.  • Να μπορούν να εξηγούν τα κύρια αίτια και τις επιπτώσεις των θαλάσσιων απορριμμάτων, όπως και τις πιθανές διακυμάνσεις τους ανά την Ευρώπη.  • Να κατανοήσουν τις στάσεις και αντιλήψεις πίσω από την ανεύθυνη απόρριψη σκουπιδιών, ώστε να τις αντιμετωπίζουν αποτελεσματικά.  • Να διερευνήσουν τα εργαλεία και τις πολιτικές που σχετίζονται με τα θαλάσσια απορρίμματα.  • Να είναι ενήμεροι και ευαισθητοποιημένοι για το ζήτημα, ώστε να παίρνουν τις κατάλληλες αποφάσεις στην καθημερινή τους ζωή και να αναλαμβάνουν δράση.  Το εκπαιδευτικό Υλικό περιλαμβάνει συνολικά 17 παιδαγωγικές δραστηριότητες που χωρίζονται σε 4 ενότητες:  (A) Γνωριμία με τα θαλάσσια απορρίμματα (χαρακτηριστικά).  (Β) Πηγές (χερσαίες και θαλάσσιες).  (Γ) Επιπτώσεις στους οργανισμούς, οικοσυστήματα, τη ζωή μας.  (Δ) Λύσεις σε ατομικό, συλλογικό, εθνικό και διεθνές επίπεδο.  Ο εκπαιδευτικός επιλέγει ποιες δραστηριότητες θα εφαρμόσει ανάλογα με τις ανάγκες του. Προτείνεται η υλοποίηση μιας τουλάχιστον δραστηριότητας από κάθε ενότητα. **Στοχευόμενες δεξιότητες** **Δεξιότητες-Κύκλος1:** Δημιουργικότητα (Creativity),Επικοινωνία (Communication),Κριτική σκέψη (Critical thinking),Συνεργασία (Collaboration)  **Δεξιότητες-Κύκλος2:** Ενσυναίσθηση και ευαισθησία, Πολιτειότητα, Προσαρμοστικότητα  **Δεξιότητες–Κύκλος3:** Γραμματισμός στα μέσα (media literacy),Δεξιότητες ανάλυσης και παραγωγής περιεχομένου σε έντυπα και ηλεκτρονικά μέσα, Δεξιότητες δημιουργίας και διαμοιρασμού ψηφιακών δημιουργημάτων  **Δεξιότητες–Κύκλος4:** Επίλυση προβλημάτων, Κατασκευές, Μελέτη περιπτώσεων (case studies),Στρατηγική σκέψη **Δραστηριότητες :** Το εκπαιδευτικό Υλικό περιλαμβάνει συνολικά 17 παιδαγωγικές δραστηριότητες που χωρίζονται σε 4 ενότητες:  (A) Γνωριμία με τα θαλάσσια απορρίμματα (χαρακτηριστικά).  (Β) Πηγές (χερσαίες και θαλάσσιες).  (Γ) Επιπτώσεις στους οργανισμούς, οικοσυστήματα, τη ζωή μας.  (Δ) Λύσεις σε ατομικό, συλλογικό, εθνικό και διεθνές επίπεδο.  Ο εκπαιδευτικός επιλέγει ποιες δραστηριότητες θα εφαρμόσει ανάλογα με τις ανάγκες του. Προτείνεται η υλοποίηση μιας τουλάχιστον δραστηριότητας από κάθε ενότητα.  **Α ΕΝΟΤΗΤΑ: ΓΝΩΡΙΖΟΥΜΕ ΤΑ ΘΑΛΑΣΣΙΑ ΑΠΟΡΡΙΜΜΑΤΑ** (οι μαθητές εισάγονται στις διαφορετικές κατηγορίες και στα χαρακτηριστικά των απορριμμάτων)  1οεργαστήριο (60 λεπτά): «Αναγνωρίζουμε και κατηγοριοποιούμε τα θαλάσσια απορρίμματα». Οι μαθητές, μέσα από παιχνίδια περιγράφουν και ταξινομούν τα θαλάσσια απορρίμματα. Με καταιγισμό ιδεών καταλήγουν σε έναν ορισμό.  2οεργαστήριο (45 λεπτά για τα σύντομα πειράματα): «Πειράματα με απορρίμματα». Οι μαθητές διεξάγουν απλά πειράματα για να διαπιστώσουν τις ιδιότητες διαφόρων υλικών. Τα σύντομα πειράματα διαρκούν 1 διδακτική ώρα και τα μεγάλα μπορεί να διαρκέσουν μέχρι 8 εβδομάδες.  3οεργαστήριο (60 λεπτά): «Στα ίχνη των θαλάσσιων απορριμμάτων». Οι μαθητές μέσα από δραστηριότητες χαρτογράφησης εντοπίζουν τις διαδρομές των απορριμμάτων.  4οεργαστήριο (60 λεπτά): «Μαντεύουμε την πρώτη δεκάδα». Μέσα από ομαδική εργασία οι μαθητές κάνουν μια υπόθεση και ελέγχουν την ισχύ της. Μέρος της δραστηριότητας γίνεται εκτός τάξης.  **Β ΕΝΟΤΗΤΑ: ΧΕΡΣΑΙΕΣ & ΘΑΛΑΣΣΙΕΣ ΠΗΓΕΣ** (οι μαθητές εξετάζουν τους τρόπους με τους οποίους τα απορρίμματα εισέρχονται στο θαλάσσιο περιβάλλον και διενεργούν τις διάφορες περιοχές ανά τον κόσμο)  5οεργαστήριο (60 λεπτά πριν την επίσκεψη – 3-4 ώρες επίσκεψη πεδίου – 60 λεπτά μετά την επίσκεψη): «Όσα δεν πιάνει το μάτι…». Δραστηριότητα εκτός τάξης, στη γειτονιά. Οι μαθητές συλλέγουν δεδομένα, τα αναλύουν και εξάγουν συμπεράσματα.  6ο εργαστήριο (90 λεπτά): «Οι πηγές των θαλάσσιων απορριμμάτων». Οι μαθητές κάνουν μια βιβλιογραφική έρευνα στη βιβλιοθήκη ή στο διαδίκτυο.  7ο εργαστήριο (90 λεπτά): «Βουτάμε βαθιά στον τύπο». Οι μαθητές αναλύουν σειρά άρθρων που δημοσιεύονται στον τύπο.  8ο εργαστήριο (εκτείνεται σε δραστηριότητες μελέτης 1 μήνα): «Μελετάμε συνήθειες, αντιλήψεις και στάσεις». Οι μαθητές κάνουν μια έρευνα μέσα από ερωτηματολόγια ή/και συνεντεύξεις.  **Γ ΕΝΟΤΗΤΑ: ΟΙ ΕΠΙΠΤΩΣΕΙΣ** (οι μαθητές διερευνούν τις επιπτώσεις των θαλάσσιων απορριμμάτων στους οργανισμούς, στα οικοσυστήματα και στις κοινωνίες).  9οεργαστήριο (15 λεπτά): «Σκουπίδια-παγίδες». Οι μαθητές μέσα από κινητικά παιχνίδια κάνουν προσομοίωση του εγκλωβισμού που νιώθουν τα ζώα που παγιδεύονται σε σκουπίδια.  10οεργαστήριο (90 λεπτά): «Αν ήμουν… θαλασσοπούλι». Οι μαθητές μέσα από κάρτες ρόλων που αντιπροσωπεύουν τα θαλάσσια άγρια ζωή διαπιστώνουν τους κινδύνους που εγκυμονούν τα απορρίμματα για τα ζώα.  11οεργαστήριο (2 ώρες και 45 λεπτά): «Πόσο επιβλαβή είναι τα απορρίμματα;». Οι μαθητές κάνουν εκτιμήσεις για το πόσο επικίνδυνα μπορεί να είναι τα θαλάσσια απορρίμματα. Με αφετηρία τις προσωπικές τους απόψεις και αντιλήψεις καταλήγουν σε μια συλλογική εκτίμηση κινδύνου. Τέλος, συγκρίνουν τις δικές τους εκτιμήσεις με τα ευρήματα της σχετικής βιβλιογραφίας.  12οεργαστήριο (2 ώρες): «Πόσο μας κοστίζουν τα θαλάσσια απορρίμματα». Οι μαθητές εργάζονται με βάση μια συγκεκριμένη μελέτη περίπτωσης, που παρουσιάζει τις οικονομικές επιπτώσεις των θαλάσσιων απορριμμάτων σε ένα νησί του Ατλαντικού και για το οποίο υπάρχουν αντικρουόμενες απόψεις.  **Δ ΕΝΟΤΗΤΑ: ΣΕ ΑΝΑΖΗΤΗΣΗ ΛΥΣΕΩΝ** (οι μαθητές εξετάζουν τρόπους πρόληψης και αντιμετώπισης της θαλάσσιας ρύπανσης από απορρίμματα τόσο σε ατομικό όσο και σε συλλογικό επίπεδο και αναλαμβάνουν δράση «για θάλασσες χωρίς σκουπίδια»).  13ο εργαστήριο (90 λεπτά): «Πολιτικές ενάντια στα θαλάσσια απορρίμματα». Οι μαθητές μέσω έρευνας στο διαδίκτυο και μελέτης κειμένων πολιτικής φύσης, ενημερώνονται για τις πιο σημαντικές διεθνείς συμφωνίες και συμβάσεις για την αντιμετώπιση των θαλάσσιων απορριμμάτων και της ρύπανσης γενικότερα.  14ο εργαστήριο (60 λεπτά): «Οραματιζόμαστε το μέλλον». Οι μαθητές διαλέγουν ένα αγαπημένο τους μέρος με φυσικό κάλλος –μια παραλία, έναν υγρότοπο, κλπ.– που έχει αξία για τους ντόπιους, οραματίζονται το ιδανικό του μέλλον και αναλογίζονται τι ρόλο θα χρειαστεί να παίξουν οι ίδιοι για το επιτύχουν.  15ο εργαστήριο (1 μήνας): «Ευκαιρία να αλλάξουμε». Οι μαθητές αναζητούν και αναλύουν τι εμποδίζει την εκδήλωση περιβαλλοντικά υπεύθυνης συμπεριφοράς. Αναγνωρίζουν τα προσωπικά τους εμπόδια και αναλογίζονται πώς μπορούν να τα ξεπεράσουν. Κατόπιν, δεσμεύονται να υιοθετήσουν μια «πράσινη» συνήθεια για ένα συγκεκριμένο χρονικό διάστημα.  16ο εργαστήριο (1 εβδομάδα): «Συμμετέχουμε σε κοινές δράσεις». Οι μαθητές οργανώνουν μια εκστρατεία καθαρισμού στην περιοχή τους σε συνεργασία με τον δήμο ή την αρμόδια υπηρεσία. Παίρνουν την περιοχή υπό την προστασία τους, ενημερώνουν τους κατοίκους για τις επιπτώσεις των θαλάσσιων απορριμμάτων και τους τρόπους να διατηρηθεί η περιοχή καθαρή.  17ο εργαστήριο (1 μήνας): «Αναλαμβάνουμε μια εκστρατεία». Οι μαθητές αναλύουν τα οπτικά μηνύματα από διάφορες περιβαλλοντικές εκστρατείες και διερευνούν πώς τα οπτικά μέσα και οι διαφημίσεις επηρεάζουν τις αντιλήψεις και τις αποφάσεις μας. Επιπρόσθετα, σχεδιάζουν και οργανώνουν τη δική τους εκστρατεία ευαισθητοποίησης. **Προσαρμογές για εμποδιζόμενους μαθητές** Όχι **Επέκταση** Για την εφαρμογή του προτεινόμενου εκπαιδευτικού *υλικού****,*** απαιτούνται **1-3 δράσεις *εκτός*** σχολικής μονάδας, ανάλογα με το σχεδιασμό του εκπαιδευτικού.  Το 4ο μέρος του υλικού («Σε αναζήτηση λύσεων») περιέχει 5 δραστηριότητες για ανάληψη δράσης για την επίλυση του προβλήματος των θαλασσίων απορριμμάτων. Οι δραστηριότητες αυτές αναφέρονται είτε σε ατομικό επίπεδο (π.χ. υιοθέτηση «πράσινων» συμπεριφορών στο σπίτι και στο σχολείο, μείωση πλαστικού μιας χρήσης, κλπ.), είτε σε επίπεδο τάξης, σχολείου ή κοινότητας (π.χ. καθαρισμοί ακτών και πάρκων, «υιοθέτηση» παραλιών και πάρκων, κλπ.). **Αξιολόγηση** Προβλέπεται διαρκής αξιολόγηση μέσω σύντομου ερωτηματολογίου προς τα παιδιά: στο τέλος κάθε δραστηριότητας ο κάθε μαθητής καλείται να την αξιολογήσει μέσα από τέσσερις σύντομες ερωτήσεις. |  | | | **Σύνδεση με το Π.Σ:**  1. Μελέτη του Περιβάλλοντος Δημοτικού  |  | | --- | | * Να κατανοήσουν οι μαθητές ότι η συμπεριφορά τους και οι δικές τους ενέργειες, καθώς και όλων των ανθρώπων, έχουν άμεση σχέση και αλληλεπίδραση με τον τόπο στον οποίο ζουν. * Να ευαισθητοποιηθούν σε θέματα αντιμετώπισης προβλημάτων στο ευρύτερο τοπικό περιβάλλον τους. |  1. Περιβαλλοντική Εκπαίδευση Γυμνασίου  * Να αντιλαμβάνονται οι μαθητές τη φύση μέσα από όλες τις αισθήσεις τους. * Να κατανοήσουν τη σχέση/ αλληλεπίδραση του ανθρώπου με το φυσικό και κοινωνικό περιβάλλον * Να σέβονται και να προστατεύουν κάθε μορφή ζωής.  **Εκτυπώσιμο Υλικό** -Οδηγός περιγραφής προγράμματος σε pdfστα ελληνικά αλλά και σε 15 άλλες γλώσσες. Ο οδηγός είναι πλήρης με οδηγίες προς τον εκπαιδευτικό, υλικά και 17 φύλλα εργασίας για κάθε δραστηριότητα που απευθύνονται στους μαθητές. **Απαραίτητοι Σύνδεσμοι** Σύνδεσμος για τον οδηγό:  <http://www.marlisco.eu/tl_files/marlisco/mixed-images/educational_pack/Binder_MARLISCO_GR_total_f_low%20res.pdf> **Οπτικοακουστικό υλικό****Διαδραστικό υλικό****Υποστήριξη εκπαιδευτικού** Οδηγός εκπαιδευτικού καθώς και μεθοδολογικές συμβουλές, στον σύνδεσμο <http://www.marlisco.eu/education.en.html>  Επιμόρφωση *(τρόπο ή λινκ ή ανάρτηση)*  Ναι, σε σχολεία της Αττική και ενδεχομένως κάποια νησιάσυγκεκριμένης περιοχής |